ישיבת מליאה, כנסת 21, פרוטוקול מספר 3, 2019-05-06 00:00

יולי יואל אדלשטיין: חברי הכנסת, היום א' באייר התשע"ט, 6 במאי 2019.

יולי יואל אדלשטיין: אני מתכבד לפתוח את ישיבת הכנסת.

יולי יואל אדלשטיין: הודעה למזכירת הכנסת.

יולי יואל אדלשטיין: בבקשה, גברתי.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – דוחות ביקורת מיוחדים של מבקר המדינה בנושאים האלה: משבר התחבורה הציבורית; מערך המסוקים בצה"ל – בניין הכוח והפעלתו; מוכנות כוחות פיקוד העורף לחילוץ ולהצלה בחירום; מערך הרכש במשטרת ישראל; טקס הדלקת המשואות.

ירדנה מלר-הורוביץ: דוח ביקורת שנתי 69ב' של מבקר המדינה, כרך ראשון עד כרך רביעי.

ירדנה מלר-הורוביץ: תודה.

יולי יואל אדלשטיין: תודה למזכירת הכנסת.

יולי יואל אדלשטיין: חברי הכנסת, היום החלו מאות מיליוני מוסלמים בכל רחבי העולם לציין את חודש הרמדאן.

יולי יואל אדלשטיין: בשמי ובשם הכנסת אני מבקש לאחל לחברי הכנסת, לעובדי הכנסת ולאזרחי ישראל המוסלמים צום קל וחודש טוב.

יולי יואל אדלשטיין: מי ייתן והוא יהיה מלא בימים של שקט.

יולי יואל אדלשטיין: רמדאן כרים.

יולי יואל אדלשטיין: חברי הכנסת, אנחנו עם ספיחים של הצהרת אמונים של חברי הכנסת.

יולי יואל אדלשטיין: חברות הכנסת שלי יחימוביץ ועאידה תומא סלימאן נמצאות איתנו.

יולי יואל אדלשטיין: אני אקרא את נוסח הצהרת האמונים, ואתן – כפי שאתן כבר מכירות – תכריזו מן המקום "מתחייבת אני".

יולי יואל אדלשטיין: חברי הכנסת, אקרא בפניכם את נוסח הצהרת האמונים, וכל אחת, בהיקרא שמה, תקום ותצהיר ממקומה "מתחייבת אני".

יולי יואל אדלשטיין: וזה נוסח ההצהרה: אני מתחייב לשמור אמונים למדינת ישראל ולמלא באמונה את שליחותי בכנסת.

יולי יואל אדלשטיין: בבקשה, גברתי.

ירדנה מלר-הורוביץ: (קוראת בשמות חברות הכנסת) שלי יחימוביץ – מתחייבת אני עאידה תומא סלימאן – מתחייבת אני

יולי יואל אדלשטיין: תודה לחברות הכנסת שלי יחימוביץ ועאידה תומא סלימאן.

יולי יואל אדלשטיין: חברי הכנסת, אנחנו נעבור לסעיף המכונה נאומים בני דקה.

יולי יואל אדלשטיין: לטובת חברי הכנסת החדשים, ההרשמה לנאומים בני דקה: נאומים בני דקה לפי התקנון הם ביום שני וביום שלישי.

יולי יואל אדלשטיין: ביום שני, אם אין על סדר-היום אי-אמון או דברים שבאו במקום אי-אמון בכנסת הקודמת – נראה אם נחדש אותם בכנסת הזאת – אז אנחנו מחויבים לפתוח בנאומים בני דקה.

יולי יואל אדלשטיין: נאומים בני דקה נמשכים עד חצי שעה.

יולי יואל אדלשטיין: ההרשמה היא באמצעות ההצבעה – הצבעה אלקטרונית.

יולי יואל אדלשטיין: אני מפעיל את ההצבעה, כל מי שמעוניין להשתתף יירשם, ואז אני, פחות או יותר לפי סיעות, קואליציה–אופוזיציה, נותן רשות דיבור.

יולי יואל אדלשטיין: מי שיירשם מאוחר יותר ודאי יוכל להשתתף בנאומים בני דקה רק לאחר שכל אלה שנרשמו בזמן יוכלו להתבטא.

יולי יואל אדלשטיין: כל נאום עד דקה – כשמו של הסעיף כן הוא.

יולי יואל אדלשטיין: אני מפעיל את ההצבעה לצורך ההרשמה.

יולי יואל אדלשטיין: הנאומים מן המיקרופונים, מארבעת המיקרופונים שברחבי אולם המליאה.

יולי יואל אדלשטיין: בבקשה, ההרשמה החלה, אתם יכולים להירשם.

יולי יואל אדלשטיין: בבקשה, חבר הכנסת יעקב מרגי יפתח היום את הנאומים.

יולי יואל אדלשטיין: בבקשה, אדוני.

יולי יואל אדלשטיין: ואז יביאו לי את הרשימה ונמשיך.

יעקב מרגי: אדוני היושב-ראש, במעמד חגיגי זה אני רוצה לברך את חברי הכנסת החדשים בברכת ברוכים הבאים פעם שנייה, ועבודה נעימה ופורייה למען ישראל ואזרחי מדינת ישראל.

יעקב מרגי: כאיש הדרום, כמי שחווה יחד עם חלק לא מבוטל מאזרחי מדינת ישראל את החוויה הנוראה של הימים האחרונים, אני רוצה לברך את חיילי צה"ל, את כוחות הביטחון ואת הממשלה, שניהלה את המשבר הזה באחריות ובשיקול דעת, למרות כל הלחצים וכל האמירות.

יעקב מרגי: אני חושב שיש לנו ממשלה שקולה, צבא חזק, ובורא עולם מעל הכול, שמנהיג אותנו ושומר עלינו.

יעקב מרגי: ולומר לאויבינו שלא יוכלו לנו.

יולי יואל אדלשטיין: תודה לחבר הכנסת יעקב מרגי.

יולי יואל אדלשטיין: חברת הכנסת פנינה תמנו, בבקשה, גברתי, ואחריה – חבר הכנסת סעדי.

פנינה תמנו: כבוד היושב-ראש, חבריי חברי הכנסת, מחוץ לכנסת התקבצו תושבי הדרום, שמפגינים נגד המצב הביטחוני.

פנינה תמנו: ראשית, אני רוצה לשלוח להם חיבוק גדול, לחזק אותם ואת הילדים שבדרום.

פנינה תמנו: האיתנות שהם מגלים, הרוח והנפש שמחזיקות אותם באהבת הארץ – להמשיך להתגורר באזור שחוטף טילים 18 שנים.

פנינה תמנו: לצערי אני לא יכולה להגיד את אותו הדבר על הממשלה הנוכחית, שבסופו של דבר נכנעה שוב להפסקת האש ולתכתיבי החמאס והג'יהאד האסלאמי.

פנינה תמנו: אני חושבת שיש פה הפרה בוטה של המחויבות הראשונית של ממשלת ישראל לספק ולהגן על שלום אזרחיה.

פנינה תמנו: ראוי היה שבסבב הזה ממשלת ישראל תתעורר, אך לצערי זה לא קורה.

פנינה תמנו: לכן אנחנו נהיה כאן על המשמר, ונזכיר לממשלה הזאת שתושבי הדרום הם לא שכפ"ץ ולא הפקר.

פנינה תמנו: תודה, אדוני היושב-ראש.

יולי יואל אדלשטיין: תודה, חברת הכנסת תמנו.

יולי יואל אדלשטיין: חבר הכנסת אוסאמה סעדי, בבקשה, אדוני.

יולי יואל אדלשטיין: אחריו – חבר הכנסת ישראל אייכלר.

אוסאמה סעדי: אדוני היושב-ראש, חבריי חברי הכנסת, היום הוא היום הראשון של חודש הרמדאן.

אוסאמה סעדי: (אומר דברים בשפה הערבית, להלן תרגומם: זה היום הראשון של רמדאן, ובהזדמנות זו ברצוננו לשלוח איחולים לכל בני עמנו שבפנים, לבני העם הפלסטיני ולאומה האסלאמית והאומה הערבית בפרוס חודש רמדאן, חודש החסד.

אוסאמה סעדי: אנו מאחלים שחודש החסד הזה יחזור בשנה הבאה והמצב שלנו ושל עמנו ועמנו בעזה, עזה הגאה, אשר חוותה בימים האחרונים תוקפנות נפשעת, יהיה טוב יותר.

אוסאמה סעדי: 25 שהידים נפלו ויש גם ארבעה תושבים הרוגים בדרום.

אוסאמה סעדי: אנחנו נגד כל פגיעה באזרחים, אבל אי-אפשר – –)

אוסנת הילה מארק: דבר בעברית.

אוסאמה סעדי: (– – שתהיה השוואה.

אוסאמה סעדי: ) אי-אפשר להשוות בין עזה, שנתונה לכיבוש ולמצור במשך 15 שנה, לבין התוקפנות של ישראל, שהיא עדיין כובשת.

אוסאמה סעדי: לפי המשפט הבין-לאומי ההומניטרי היא עדיין שולטת וכובשת את עזה.

אוסאמה סעדי: אין פתרון צבאי.

אוסאמה סעדי: הוכח שגם הפעם אין פתרון צבאי.

אוסאמה סעדי: צריך פתרון מדיני, צריך פתרון אחד ויחיד – –

יולי יואל אדלשטיין: תודה.

אוסאמה סעדי: – – שלום צודק, אדוני היושב-ראש; שלום של מדינה פלסטינית ברצועת עזה, בשטחים הכבושים משנת 67', ובירתה ירושלים המזרחית.

אוסאמה סעדי: אין פתרון אחר.

אוסאמה סעדי: תודה.

יולי יואל אדלשטיין: תודה לחבר הכנסת אוסאמה סעדי.

יולי יואל אדלשטיין: כפי שאתה זוכר, תוספת שפה אינה גם תוספת זמן.

יולי יואל אדלשטיין: עדיין דקה.

יולי יואל אדלשטיין: חבר הכנסת ישראל אייכלר, בבקשה, אדוני.

יולי יואל אדלשטיין: אחריו – חברת הכנסת אורנה ברביבאי.

ישראל אייכלר: אדוני היושב-ראש, חברי הכנסת – ברוכים הבאים, חברי הכנסת החדשים; וברוכים השבים לשליחות הציבורית.

ישראל אייכלר: אנחנו נמצאים עכשיו בשלב האבל על הרוגי הרקטות מעזה, השם ייקום דמם.

ישראל אייכלר: לא חבשנו עדיין את הפצועים – ואנחנו מאחלים להם רפואה שלמה – וגם לא את הפצעים הנפשיים של תושבי הדרום.

ישראל אייכלר: אני מבקש, זה הזמן להסיק מסקנות וללמוד לפעם הבאה, לצערנו; שלא תבוא.

ישראל אייכלר: את המסקנות האסטרטגיות יסיקו האסטרטגים, אבל כאן תפקידנו ללמוד מסקנות אזרחיות.

ישראל אייכלר: אחת מהן היא תופעה מכוערת של הפצת שמות, שמועות, תמונות ורכילויות על חשבון הנפגעים ובני המשפחה.

ישראל אייכלר: אנחנו נתקלים בה שוב ושוב באירועים טרגיים כמו אלה שעברו עלינו ב-48 השעות האחרונות.

ישראל אייכלר: בכנסת הקודמת הגשתי הצעת חוק לאסור פרסום שמו של הרוג או תיאור העלול להביא לזיהויו קודם שהדבר הובא לידיעת המשפחה באופן רשמי.

ישראל אייכלר: משרד המשפטים בלם את הצעת החוק בנימוק מוזר שאין זכויות משפטיות למת.

ישראל אייכלר: מה עם בני המשפחות?

ישראל אייכלר: מה עם הילדים?

ישראל אייכלר: בני הזוג?

ישראל אייכלר: האם הזכויות שלהם הפקר?

ישראל אייכלר: זאת ההזדמנות, אדוני היושב-ראש; במציאות הקשה, כאשר הכאב שותת דם, זה הזמן לעשות סוף למופע האימים שמתרחש ברשתות החברתיות, על ידי אנשים שלרוב אינם מודעים למשמעות של מעשיהם.

ישראל אייכלר: הגשתי הבוקר הצעת חוק, שנית.

ישראל אייכלר: אבקש מכל חברי הכנסת מכל סיעות הבית, קואליציה ואופוזיציה, להצטרף להצעה ולהצביע בעדה, כשתעלה על שולחן הכנסת.

ישראל אייכלר: אסור לפרסם שמות ותיאורים לפני שהגורמים הרשמיים מפרסמים.

ישראל אייכלר: תודה.

יולי יואל אדלשטיין: תודה לחבר הכנסת אייכלר.

יולי יואל אדלשטיין: חברת הכנסת אורנה ברביבאי, בבקשה, גברתי.

יולי יואל אדלשטיין: אחריה – חברת הכנסת שרן השכל.

אורנה ברביבאי: שלום לכם.

אורנה ברביבאי: אחרי כ-700 רקטות שנורו ליישובי הדרום ביומיים בלבד, הפסקת האש מקנה לתושבי הדרום שקט מדומה.

אורנה ברביבאי: האזרחים מצידם נתנו לממשלה קרדיט מלא להבטיח סוף-סוף איכות חיים נורמלית.

אורנה ברביבאי: במקום שיתקבלו החלטות אמיצות, כרגיל הוחלט לא להחליט.

אורנה ברביבאי: 18 שנים של חיים תחת איום מתמיד, מתוכן 13 שנים תחת שלטון נתניהו, הן כנראה לא מספיק זמן כדי ליזום פתרון ארוך טווח.

אורנה ברביבאי: נתניהו שוב בונה על חוסנם של האזרחים, הנושאים על גבם את אותות המדיניות הרופסת שלו מול החמאס.

אורנה ברביבאי: שייקה שקד, חקלאי בן 67, עדיין עובד את השדות בצמוד לגדר בנתיב העשרה, כבר 37 שנים.

אורנה ברביבאי: הרקטות מעל ראשו, אלו שפגעו בעבר שלוש פעמים בביתו, לא מונעות ממנו לעבוד בכל מצב ביטחוני.

אורנה ברביבאי: עבורו יום ללא עבודה מציב איום על יכולתו לפרנס את משפחתו.

אורנה ברביבאי: תאמינו לו ותאמינו לאזרחים בעוטף עזה שהם מכירים מקרוב את החוליים במנגנוני הפיצוי, ובצדק הם מצפים ממדינה שלא מצליחה לספק להם ולחבריהם ביטחון להכיר את מצוקת החיים שלהם ולהקל עליה גם בעוטף עזה וגם בדרום.

אורנה ברביבאי: כשכולנו נשיר השבוע את ההמנון הלאומי כדאי שנחשוב גם על תושבי הדרום בעודנו מדקלמים את המילים "להיות עם חופשי בארצנו".

אורנה ברביבאי: תודה.

יולי יואל אדלשטיין: תודה לחבר הכנסת אורנה ברביבאי.

יולי יואל אדלשטיין: חברת הכנסת שרן השכל, בבקשה, גברתי, ואחריה – חבר הכנסת עמיר פרץ.

שרן השכל: תודה רבה, יושב-ראש הכנסת.

שרן השכל: אני רוצה לנצל את הדקה של נאומים בני דקה כדי להספיד את משה פדר, שנרצח אתמול בהתקפת הטרור הנוראית.

שרן השכל: פדר היקר, קשה לי לתאר לאנשים שלא הכירו אותך את המקום שלך בחיי ואת ההשפעה שלך עליהם.

שרן השכל: בעיניי תמיד היית מין אינדיאנה ג'ונס ישראלי כזה, הרפתקן, אדם שאוהב את החיים, נטול פחד וסקרן לגלות מקומות חדשים.

שרן השכל: אני זוכרת איך הקשבנו בשקיקה לסיפורים שלך על נופים רחוקים ומרהיבים, על סוסים שדוהרים במרחבים, על מקומות שאנחנו כילדות חלמנו להגיע אליהם יחד יום אחד.

שרן השכל: היום אני יכולה להודות שגם המסע שלי לאוסטרליה הושפע מהסיפורים האלה.

שרן השכל: ממך.

שרן השכל: לפני יומיים יצאת כמדי בוקר לעוד יום עבודה, אחרי שחזרת ביום ראשון מטיול בגואטמלה.

שרן השכל: איש שמח ואופטימי.

שרן השכל: אך אז, כמעשה שטן, השיגה אותך ידם של מרצחים שפלים ומתועבים, וגדעה את חייך באחת.

שרן השכל: משהו גדול נשאר אחריך.

שרן השכל: הבאת לעולם שני ילדים מדהימים, טובים, שבגרו להיות אנשים יצירתיים, ערכיים, טובי לב ואוהבי אדם.

שרן השכל: יצרת אותם בדמותך.

שרן השכל: חינכת את עמית ונמרוד לסקרנות, הטמעת בנפשם את השאיפה לחופש ונתת להם את התחושה שהם מיוחדים ושהם נפלאים בייחודם.

שרן השכל: אני זוכרת איך היינו, חבורה צעירה של נערות שלא תמיד התאימה למסגרות ולתבניות, ואתה אהבת אותנו וקיבלת כל אחת מאיתנו כפי שהיא, בלי שיפוטיות, בגובה העיניים.

שרן השכל: נתת לכל אחד ואחת מהאנשים שבהם פגשת את התחושה שזה בסדר להיות מי שאת ומי שאתה.

שרן השכל: הבית שלך תמיד היה פתוח עבורנו.

שרן השכל: מעולם לא כעסת או הערת על הבלגן שהשארנו, על סתימות בצנרת, על הרעש שעשינו לשכנים.

שרן השכל: עבורך זה היה כמו סימן חיים.

שרן השכל: כשעלתה השמש בבוקר מצאת אותנו רוקדות לצלילי הביטלס, Here Comes the Sun, עשית לכולנו ארוחת בוקר ולקחת כל אחת מאיתנו הביתה.

שרן השכל: הילדים שלך, עמית ונמרוד – היצירה הגדולה של חייך – תמיד היו מוקפים באהבה ובחברים טובים כי כך רצית וכי כך אפשרת.

שרן השכל: בזכותך, בזכות החינוך שנתת להם.

שרן השכל: אני רוצה להודות לך באופן אישי על כך שהבאת לעולם את עמית, אישה מיוחדת, חכמה, יצירתית, אוהבת אדם ואוהבת חיים, חברת נפש אמיתית, אחות של ממש.

שרן השכל: אין לך מושג כמה היצירה הזאת שלך משמעותית בחיי; ואת נמרוד, גבר מרשים, מוכשר וטוב לב, שבדיוק כמוך אוהב את החיים, סקרן, גבר שנוצר בדמותך.

שרן השכל: פדר היקר, איש אהוב ונדיר, אתה יוצא היום למסע האחרון שלך בעולם הזה.

שרן השכל: אנחנו נשארים עם הזיכרונות ממך, עם התמונות ועם הערכים שבהם האמנת.

שרן השכל: תודה.

יולי יואל אדלשטיין: תודה לחברת הכנסת שרן השכל.

יולי יואל אדלשטיין: חבר הכנסת עמיר פרץ, בבקשה, אדוני, ואחריו – חבר הכנסת אחמד טיבי.

עמיר פרץ: אדוני היושב-ראש, חברי הכנסת, ראשית אני רוצה להצטרף לברכות לחברי הכנסת החדשים, וגם לוותיקים – כולם זקוקים לברכות להצלחה גם מאדם וגם מחסדי שמיים.

עמיר פרץ: נכון, הרב אייכלר?

עמיר פרץ: אדוני היושב-ראש, רציתי לנצל את הדקה הזאת כדי לבקש, גם מחברי הכנסת וגם מתושבים בכלל, לאסור את המגמה שהולכת ומתגברת סביב האמירה: בחרתם?

עמיר פרץ: מגיע לכם.

עמיר פרץ: אני מביע מורת רוח כאיש הדרום וכמי שלא הצביע לביבי נתניהו.

עמיר פרץ: אני מתנגד התנגדות מוחלטת לכך ששאלות של ביטחון אישי, שאלות של ביטחון של מדינת ישראל יעמדו סביב השאלה למי הצבעת ואם מגיע לך שמדינת ישראל תגן עליך.

עמיר פרץ: אני חושב שהאמירות האלה הן אמירות מקוממות.

עמיר פרץ: הן אמירות שמייצרות שסעים חדשים שאיננו רגילים להם.

עמיר פרץ: לצערי, השסעים מוצאים את ביטוים ברשתות החברתיות באופן נרחב ביותר.

עמיר פרץ: אז אני פונה לכל מי שמשתמש בביטויים האלה: די.

עמיר פרץ: אני אומר לכם, מה שלא תאמרו על תושבי הדרום, וזה לא משנה מה הם הצביעו, הם היו ונשארו המוצבים האזרחיים הקדמיים של כלל אזרחי ישראל.

עמיר פרץ: אני חוזר מביקור תנחומים אצל אחת המשפחות, של משה אגדי מאשקלון.

עמיר פרץ: משפחה מדהימה.

עמיר פרץ: אין לי מושג מה הם הצביעו, אבל אין שום ספק שכל מדינת ישראל, כל עם ישראל צריך לחבק אותם ולתת להם את כל הכבוד הראוי להם.

עמיר פרץ: להם ולכל תושבי הדרום.

עמיר פרץ: תודה.

יולי יואל אדלשטיין: תודה לחבר הכנסת עמיר פרץ.

יולי יואל אדלשטיין: חבר הכנסת אחמד טיבי, בבקשה, אדוני.

יולי יואל אדלשטיין: אחריו – חבר הכנסת צבי האוזר.

אחמד טיבי: אדוני היושב-ראש, אדם נורמלי שונא מלחמות.

אחמד טיבי: אדם נורמלי כואב את כאב האחר, יכול להתחבר לרגשות של עצב, של יגון ושל אבל.

אחמד טיבי: אני בהחלט יכול להתחבר לכל הבעת צער או אובדן אישי.

אחמד טיבי: כמי ששונא מלחמות, אני לא יכול אלא לבקש להוציא תמיד את האזרחים ממעגל האלימות, ממעגל המלחמות.

אחמד טיבי: לא קל להספיד חבר.

אחמד טיבי: לא קל לראות תמונה של תינוקת בת שנה וחודשיים – קוראים לה סבא אבו עראר – שנהרגה יחד עם אימה בהפצצות.

אחמד טיבי: אני בטוח שלמשפחה שלה יש מידה עצומה של אבל, של כאב, של אובדן, בדיוק כפי שלכל אדם משני עברי הגבול יש מידה עצומה של כאב.

אחמד טיבי: רבים בימים האחרונים חשבו שהפתרון הוא להכות עוד, להיכנס כניסה קרקעית, להפציץ מהאוויר, להרוג יותר, לפגוע יותר.

יולי יואל אדלשטיין: תודה.

אחמד טיבי: אין סימטריה בין כובש לנכבש.

אחמד טיבי: אין סימטריה בין מי שהטיל מצור למי שנמצא תחת מצור.

אחמד טיבי: להסיר את המצור ולפתוח אפיקים חדשים, דרכים אחרות.

אחמד טיבי: ודווקא עם תחילת הרמדאן, זה הזמן לאחל לאנשים שצמים בעזה, דווקא שם, רמדאן כרים (אומר בערבית: ובטוח, ואנו מאחלים שכשיחזור בשנה הבאה נדע חירות, ביטחון ועצמאות, אינשאללה.

אחמד טיבי: )

יולי יואל אדלשטיין: תודה לחבר הכנסת טיבי.

יולי יואל אדלשטיין: חבר הכנסת צבי האוזר, בבקשה, אדוני, ואחריו – חברת הכנסת מיכל שיר.

צבי האוזר: אדוני היושב-ראש, שוב חוותה ישראל מתקפה של מאות רקטות המשוגרות מעזה לעבר מרכזי אוכלוסייה.

צבי האוזר: אין מדינה בעולם שאוכלוסייתה האזרחית נתונה למתקפות של רקטות כדבר שבשגרה.

צבי האוזר: הממשלה, לצערי, משלימה עם שינוי כללי המשחק כאן באזור ועם העברת שדה הקרב אל תוך ערי ישראל ויישוביה.

צבי האוזר: ההחלטה על הפסקת האש מגלמת את אובדן ההרתעה בדרום ומשליכה באופן ישיר על שחיקת ההרתעה בחזית הצפון מול החיזבאללה.

צבי האוזר: הרפיון בתגובה מול החמאס בדרום יגרום לתשלום מחירים קשים בחזית הצפון, ויביא אותנו בעתיד, חלילה, להתמודדות בשתי חזיתות במקביל.

צבי האוזר: אדוני היושב-ראש, אין פתרון אחר לנעשה בעזה זולת פירוזה מרקטות.

צבי האוזר: כן, פירוז עזה.

צבי האוזר: פירוז שלאחריו אפשר וצריך יהיה לגשת למלאכת שיקומה של עזה ההרוסה זה שנים.

יולי יואל אדלשטיין: תודה.

צבי האוזר: זו הייתה הודעת הממשלה בתום צוק איתן.

צבי האוזר: זה ההישג הנדרש, ובזה תיבחן הממשלה.

יולי יואל אדלשטיין: תודה, חבר הכנסת צבי האוזר.

יולי יואל אדלשטיין: חברת הכנסת מיכל שיר, בבקשה, גברתי, ואחריה – חברת הכנסת יעל גרמן.

מיכל שיר סגמן: כבוד היושב-ראש, חבריי חברי הכנסת, אתמול במהלך סיור שלי בעוטף עזה תפסה אותי אזעקת צבע אדום באמצע שטח פתוח.

מיכל שיר סגמן: וכמו אזרחית ממושמעת, נשכבתי ותפסתי את הראש.

מיכל שיר סגמן: אומנם הרגע הספציפי הזה תועד במצלמה, אבל ב-18 השנים האחרונות היו אלפי מקרים דומים שאיש לא שמע עליהם.

מיכל שיר סגמן: זו המציאות שאיתה מתמודדים תושבי עוטף עזה.

מיכל שיר סגמן: זה האויב שאיתו אנחנו מתמודדים – ארגון טרור ציני ורצחני שיורה ללא הבחנה ללב אוכלוסייה אזרחית; ירי שגבה את חייהם של ארבעה אזרחים ישראלים, ירי שלא מבדיל בין חברת כנסת לילדה קטנה בגן, שלא מבדיל בין חיילי צה"ל לקשיש המאושפז בבית חולים.

מיכל שיר סגמן: משום מדינה אחרת בעולם לא היו מצפים לנהוג כפי שנוהגת ישראל, אבל לגבי ישראל כנראה שיש סטנדרטים אחרים.

מיכל שיר סגמן: כמובן שלא תשמעו על זה גינוי משום ארגון זכויות אדם או מארגוני ה-BDS.

מיכל שיר סגמן: הם מגנים רק כשיש הזדמנות לתקוף את חיילי צה"ל ומדינת ישראל.

מיכל שיר סגמן: אני רוצה לשלוח את תנחומיי למשפחות הנרצחים ולאחל החלמה מהירה לפצועים.

מיכל שיר סגמן: תודה רבה.

יולי יואל אדלשטיין: תודה, חברת הכנסת מיכל שיר.

יולי יואל אדלשטיין: חברת הכנסת יעל גרמן, בבקשה, גברתי, ואחריה – חבר הכנסת יעקב אשר.

יעל גרמן: אדוני היושב-ראש, חבריי וחברותיי, בראשית דבריי אני רוצה להביע את השתתפותי באבלן של משפחות אגדי, פדר, פשווזמן ואלחמאמדה, ולאחל החלמה מהירה לכל הפצועים.

יעל גרמן: ארבעה הרוגים, מאות פצועים, 700 טילים – –

יעקב מרגי: – – – אויב – – –

יעל גרמן: מרגי, מה קרה לך?

יעקב מרגי: – – –

יעל גרמן: – – 220,000 תלמידים שלא הלכו למוסדות הלימוד – –

יעקב מרגי: – – – מה זה אומר.

יעל גרמן: – – וראש ממשלה אחד ששותק, ושתק.

יעל גרמן: במשך כל הזמן הזה, שתושבי עוטף עזה, שתושבי הדרום, ספרו אותו בשניות.

יעל גרמן: כל הזמן הזה הוא שתק.

יעל גרמן: וגם היום הוא עדיין לא מעז לבוא ולומר לנו מה היה, מה הוא מתכוון לעשות.

אוסנת הילה מארק: – – –

יעל גרמן: אז אני קוראת לראש הממשלה מר בנימין נתניהו – –

אוסנת הילה מארק: – – –

יעל גרמן: – – לבוא לכאן לכנסת ולתת לנו, חברי הכנסת, נבחרי הציבור, ולכל הציבור – –

אוסנת הילה מארק: – – –

יעל גרמן: – – ובעיקר לציבור בדרום – לתת הסברים: מה נשתנה הלילה הזה מכל הלילות, שהוא חתם על ההסכם; מה הוא מתכוון לעשות כדי שהסבב הזה לא יחזור, ואילו תוכניות יש לו לעזה.

אוסנת הילה מארק: – – – להרוג אותנו.

יולי יואל אדלשטיין: תודה לחברת הכנסת יעל גרמן.

יולי יואל אדלשטיין: חברת הכנסת אוסנת מארק, דווקא חשבתי שתהיי הדוגמה שלא מפריעים לדוברים בנאומים בני דקה.

יולי יואל אדלשטיין: חבר הכנסת יעקב אשר, בבקשה, אדוני, ואחריו – חבר הכנסת רם בן-ברק.

אדוני היושב-ראש, חבריי חברי הכנסת, קודם כול, כמובן, אנחנו מצטרפים לניחומים ולאיחולי רפואה שלמה לפצועים.

אבל יש דבר אחד, אדוני היושב-ראש, ואנחנו, כחברי כנסת, צריכים לעשות לעניין הזה סוף, למצוא לו פתרון.

נחשפנו אתמול לסיפורים של אישה בשם מיסה חכמון משדרות; ילדה, בתה של נעמה, בת 23 מנתיבות; נכים בשכונה באשקלון, שכונת זולוטוב.

התופעה הזאת, שיש אנשים נכים 100%, שמרותקים לכיסא גלגלים ואינם מתניידים לבד, ואין להם ממ"ד בביתם, במרחק של כמה עשרות שניות בלבד – זה סכנת מוות.

אני חושב שכמו שאנחנו יודעים – ואני רוצה להגיש הצעה כזאת, ברוח הדברים הללו, או תיקון תקנות של הביטוח הלאומי או הצעת חוק, שהאנשים האלה יקבלו את זה כחלק מהנכות שלהם; שיהיה להם ממ"ד.

מדינת ישראל צריכה לדאוג שאותם אנשים, נכים 100% שתלויים בכיסא גלגלים ובאביזר כזה או אחר – יהיה להם ממ"ד.

זו חובתנו.

אחרת אנחנו מפקירים אותם, חלילה, למוות.

יולי יואל אדלשטיין: תודה.

ואני מקווה, בעזרת השם, שלא יישמע עוד שוד ושבר בגבולנו.

יולי יואל אדלשטיין: תודה, חבר הכנסת יעקב אשר.

יולי יואל אדלשטיין: חבר הכנסת רם בן-ברק, ואחריו – חבר הכנסת עבאס.

רם בן ברק: אדוני היושב-ראש, חברות וחבריי הכנסת, אתמול בבוקר, בשל ההסלמה וירי הרקטות והטילים, הנחה פיקוד העורף את רכבת ישראל להפסיק לאלתר את תנועת הרכבות דרומית לתחנת שדרות, דבר אשר חוזר על עצמו בכל סבב לחימה.

רם בן ברק: חברי חבר הכנסת לשעבר חיים ילין, תושב העוטף, חזר והתריע על הנושא, שעד היום לא קיבל מענה.

רם בן ברק: המצב הוא בלתי נסבל.

רם בן ברק: לא מספיק שתושבי הדרום סובלים מסבבי לחימה חוזרים ונשנים, גם מונעים מהם דבר בסיסי כמו תחבורה ציבורית סדירה.

רם בן ברק: זו אינה הפעם הראשונה, וכנראה גם לא האחרונה, שרכבת ישראל עוצרת את תנועת הרכבות דרומית לשדרות.

רם בן ברק: בעבר הוצעו פתרונות מיגון, שלא יושמו בטענה לעלויות גבוהות, המוערכות ב-40 מיליון ש"ח – שזה אגב כ-0.04% מהכספים הקואליציוניים ששולמו בממשלה היוצאת.

רם בן ברק: זה מצב שאינו מתקבל על הדעת שתושבי הדרום ועוטף עזה, הנדרשים לחוסן ולאורך רוח תוך שהם נתונים תחת מתקפת טילים, אינם יכולים להגיע לבתיהם כי הממשלה לא עושה את מה שהיא צריכה על מנת להגן על משתמשי התחבורה הציבורית.

רם בן ברק: אני קורא לשרי הביטחון, התחבורה והאוצר להתעשת, למצוא את התקציב הנדרש על מנת למגן את מסילת הרכבת והכבישים הסמוכים.

רם בן ברק: זה יכול היה להציל חיים אתמול.

רם בן ברק: ויפה שעה אחת קודם.

רם בן ברק: תודה.

יולי יואל אדלשטיין: תודה לחבר הכנסת רם בן-ברק.

יולי יואל אדלשטיין: חבר הכנסת מנסור עבאס – בבקשה, אדוני, ואחריו – חבר הכנסת גדי יברקן.

מנסור עבאס: אדוני היושב-ראש, אין ספק שמדיניות הממשלה נכשלה ושהשימוש בכוח ועוד כוח אינו עוד תחליף לתהליך מדיני עם התחשבות בצרכיו של הצד השני.

מנסור עבאס: מסתבר שיש פתרון בצד השני, שמוכן בכל פעם להגיע להסכם, בתיווך מצרי.

מנסור עבאס: ונשאלת השאלה: למה ממשלת ישראל לא עומדת בפני הציבור ומודה שאין פתרון בדרכים צבאיות, ושהדרך היחידה היא ניהול משא ומתן והכרה בכך שיש להגיע לפשרה בין שני העמים?

מנסור עבאס: מצד שני, ברצוני להפנות את תשומת לב חברי הכנסת לאוכלוסייה מוחלשת, מוכה וחשופה לסכנות, בלי מענה הולם מצד הרשויות – אלו הם הכפרים הבלתי-מוכרים בנגב, שאתמול גם הם היו חשופים לסכנות.

מנסור עבאס: ולצערנו, אתמול נהרג פועל מבני הכפרים הבלתי-מוכרים בנגב.

מנסור עבאס: לא מספיק שהכפרים בלי הכרה אינם זוכים למענה מצד הרשויות וסובלים מחוסר שירותים ממשלתיים, הם גם צריכים לסבול מחוסר באמצעי הגנה.

יולי יואל אדלשטיין: תודה.

מנסור עבאס: אין בתים, אין ממ"דים, אין חשמל, אין מים, אין קופות חולים, אין בתי ספר וגם אין כבישים.

מנסור עבאס: תודה.

יולי יואל אדלשטיין: תודה, חבר הכנסת מנסור עבאס.

יולי יואל אדלשטיין: חברי הכנסת היקרים, הוותיקים מאוד, יעקב מרגי, יוליה מלינובסקי, רוב הדוברים מדברים פעם ראשונה בכנסת.

יולי יואל אדלשטיין: עדיף שתשבו ותקשיבו להם.

יולי יואל אדלשטיין: חבר הכנסת עמיר פרץ, ותיק חברי הכנסת, בירכת עכשיו את החדשים.

יולי יואל אדלשטיין: בוא נשמע אותם.

יולי יואל אדלשטיין: אותי מסקרן לשמוע את האנשים.

עמיר פרץ: מתנצל, אדוני.

עמיר פרץ: מתנצל.

יולי יואל אדלשטיין: על מי הכרזנו אחרי רם בן-ברק?

יולי יואל אדלשטיין: על גדי יברקן.

יולי יואל אדלשטיין: בבקשה.

יולי יואל אדלשטיין: אחריו – חבר הכנסת יואב סגלוביץ.

דסטה גדי יברקן: תודה רבה.

דסטה גדי יברקן: אדוני היושב-ראש, ראשית כול אני מביע תנחומים, כמו כל חבריי שדיברו כאן, למשפחות ההרוגים והחלמה מהירה לפצועים.

דסטה גדי יברקן: מאז שבת אני מסתובב בדרום וראיתי מקלטים שלא רק שהם לא ראויים לזמן מלחמה – הם לא ראויים לזמן שגרה.

דסטה גדי יברקן: הייתי באשקלון, בקריית גת ובסביבה; אני רוצה להגיד שכל השכונות הוותיקות שגרים שם אנשים בדירות עמידר – אימהות חד-הוריות, זקנות, זקנים – באמת, במקרה הטוב, הם ייכנסו מתחת למיטה.

דסטה גדי יברקן: ביקרתי בבתים שקיבלו פגיעה ישירה – וזה פשוט מקומם שאנחנו צריכים לפעול רק אחרי שיש פצועים והרוגים.

דסטה גדי יברקן: כדי להקדים תרופה למכה, אני חושב שצריכים להקים שם מיגוניות בזה הרגע, כבר היום.

דסטה גדי יברקן: כי מי שאחראי לביטחונם של אזרחי הדרום הוא יחיא סינוואר, שראש הממשלה שחרר אותו בעסקת שליט.

דסטה גדי יברקן: הוא שמחליט מתי נכנסים ומתי יוצאים.

דסטה גדי יברקן: לפחות אנחנו נדאג להם שהם ייכנסו למקלטים או למיגוניות, שידעו להתגונן.

דסטה גדי יברקן: אני רוצה באמת, במעבר חד, גם לאחל חג שמח לאחינו המוסלמים, אזרחי ישראל.

יולי יואל אדלשטיין: תודה, חבר הכנסת יברקן.

יולי יואל אדלשטיין: חבר הכנסת יואב סגלוביץ, בבקשה, אדוני, ואחריו – חבר הכנסת עופר כסיף.

יואב סגלוביץ': אדוני היושב-ראש, חבריי חברי הכנסת, אני בראש ובראשונה רוצה להודות לאדוני היושב-ראש, ובאמצעותך – גם לכל עובדי המשכן, על קבלת פנים חמה ומלמדת.

יואב סגלוביץ': אני משתתף באבלן של המשפחות, ומאחל החלמה מהירה לפצועים.

יואב סגלוביץ': ודווקא בשל המצב הביטחוני בדרום ובשל העובדה שתמיד למדינת ישראל יש משהו יותר חשוב להתעסק בו, אני רוצה לומר כמה מילים על איום אחר, פנימי, חמור וקשה, ברור ומיידי – והוא מתרחש בחסות הבית הזה.

יואב סגלוביץ': מדובר באפשרות השינוי של חוק החסינות.

יואב סגלוביץ': אנחנו שומעים ויודעים שמתנהל משא ומתן קואליציוני שבו עולה אפשרות לשינוי חוק החסינות.

יואב סגלוביץ': הגענו למציאות שבה הפסקנו לראות עבירות פליליות שמתבצעות ומתרחשות לנגד עינינו.

יואב סגלוביץ': המו"מ על חוק החסינות הוא כל-כולו עבירה פלילית.

יואב סגלוביץ': ראש הממשלה בנימין נתניהו, שחשוד שנמצא בניגוד עניינים – וקיימת החלטת יועץ משפטי להעמיד אותו לדין בשלושה תיקים בעבירות של מרמה, הפרת אמונים ושוחד בכפוף לשימוע – מנהל משא ומתן שבו הוא נותן הטבות ותנאים למי שיעזור לו אולי להימלט מאימת הדין.

יואב סגלוביץ': קחו תפקידים, קחו כספים – תנו לי חסינות.

יואב סגלוביץ': מדובר בהפרת אמונים אם לא בשוחד של ממש.

יואב סגלוביץ': זו עבירה שאנחנו רואים מול עינינו ומתייחסים אליה בשוויון נפש.

יולי יואל אדלשטיין: תודה.

יואב סגלוביץ': על היועץ המשפטי לממשלה להתייחס לכך, לתת את דעתו, לומר את דברו ולפעול להפסקת ביצוען של עבירות פליליות, שכולם רואים אותן מתרחשות כאן, בבית הזה.

יולי יואל אדלשטיין: תודה לחבר הכנסת יואב סגלוביץ.

יולי יואל אדלשטיין: חבר הכנסת עופר כסיף, בבקשה.

יולי יואל אדלשטיין: אחריו – חברת הכנסת מיקי חיימוביץ.

עופר כסיף: תודה רבה, אדוני.

עופר כסיף: אדוני היושב-ראש, נכבדיי חברי הכנסת, אני רוצה להביע תנחומים למשפחות ההרוגים – לכל ה-23.

עופר כסיף: נהרגו, לצערנו, 23 בני אדם בימים האחרונים.

עופר כסיף: אני שולח תנחומים לכולם – –

אוסנת הילה מארק: – – –

עופר כסיף: – – ואני שולח גם ברכות של החלמה מהירה ומלאה לכל הפצועים.

עופר כסיף: כפי שראינו ביומיים האחרונים, ואנחנו רואים כבר שנים רבות, אין פתרון צבאי – אין פתרון צבאי למה שמתחולל בדרום; אין פתרון צבאי לסכסוך, אלא רק פתרון מדיני.

עופר כסיף: חברים, בניגוד למה שהמיתוס אומר, כאשר הייתה הצבעה בכנסת על ההתנתקות, אמר ידידי, חבר הכנסת לשעבר מוחמד ברכה – ב-26 באוקטובר 2004 הוא אמר, ואני מצטט: "נחוצה כאן מנהיגות חלופית שתביא באמת לדיאלוג אמיתי עם העם הפלסטיני, לשלום ולשתי מדינות, ולא לכל מיני קומבינות, שינציחו את שפיכות הדמים.

עופר כסיף: זה יבוא.

עופר כסיף: השאלה כמה דם נקיים עוד יישפך עד אז?

עופר כסיף: זוהי השאלה המרכזית".

עופר כסיף: כאשר הצביעו ב-3 בנובמבר 2004 על ההתנתקות פה בכנסת, רוב חברי הכנסת מהימין הצביעו בעד ההתנתקות.

עופר כסיף: היום הם מדברים על כך שההתנתקות הובילה לזה, אבל אז הם הצביעו בעד.

עופר כסיף: ראש הממשלה נתניהו הצביע בעד; צחי הנגבי, ישראל כץ, חיים כץ, יובל שטייניץ – הצביעו בעד.

עופר כסיף: מי הזהיר מפני ההתנתקות ולא הצביע בעדה ואמר שזה בין השאר יוביל גם לירי על ישראל?

עופר כסיף: חברי חד"ש בזמנו.

עופר כסיף: ציטטתי את מוחמד ברכה.

עופר כסיף: אני אצטט גם את חבר הכנסת לשעבר עסאם מח'ול.

יולי יואל אדלשטיין: לא.

יולי יואל אדלשטיין: זה בנאום הבא, אדוני.

יולי יואל אדלשטיין: דקה כבר מזמן תמה.

עופר כסיף: נגמרה הדקה – אוקיי.

עופר כסיף: אז אני רק רוצה לומר לסיכום, כבוד היושב-ראש:

עופר כסיף: מי שחושב שאפשר להציע תוכנית, "חד-צדדית", במירכאות, צבאית או "מדינית", במירכאות – תקראו לזה התנתקות, תקראו לזה סיפוח, תקראו לזה עסקת המאה – אין תוכנית חד-צדדית; רק דיאלוג ומשא ומתן לשלום צודק, רק הוא יכול להפסיק את שפיכות הדמים.

יולי יואל אדלשטיין: תודה לחבר הכנסת עופר כסיף.

יולי יואל אדלשטיין: חבר הכנסת אלון שוסטר, בבקשה, אדוני, ואחריו – חבר הכנסת יזהר שי.

אלון שוסטר: כבוד היושב-ראש, חברי הכנסת, הטרור שוב פגע בישראלים ובפלסטינים.

אלון שוסטר: הטרור מעזה הוא מכה לערבים וליהודים, למוסלמים וליהודים.

אלון שוסטר: אני, כמובן, שולח את איחוליי להחלמה, וחיבוק למשפחות הנופלים שלנו.

אלון שוסטר: אני רוצה לחבק את שכניי בעוטף, שבמשך 18 שנים בערים, במושבים, בקיבוצים, צומחים ושמחים תחת אש.

אלון שוסטר: הממשלה – אני מברך אותה שתהיה לה היכולת להשיג שקט אסטרטגי מתוך שקט טקטי.

אלון שוסטר: אני מייחל לכך שהממשלה הבאה – יהיה לה האומץ לשנות את המדיניות: להחליש את החמאס הטרוריסטי ולחזק את הרשות הפלסטינית שתומכת באותם מהלכים מדיניים, שהם אלו שיוכלו להמשיך את המהלכים הצבאיים.

יולי יואל אדלשטיין: תודה.

אלון שוסטר: ולחבריי ולשכניי כאן בבית הזה, במדינת ישראל, ולשכניי מעבר לגבול, המוסלמים – אני רוצה לברך אתכם בחג שמח וברמדאן כרים.

יולי יואל אדלשטיין: תודה לחבר הכנסת שוסטר.

יולי יואל אדלשטיין: חבר הכנסת יזהר שי, בבקשה, אדוני, ואחריו – חבר הכנסת איתן גינזבורג.

יזהר שי: אדוני היושב-ראש, חברי הכנסת, ראשית, תנחומיי הכנים לארבע המשפחות השכולות ואיחולי החלמה מהירה לפצועים.

יזהר שי: ראש הממשלה, אדוני היושב-ראש, לא תמיד שתק.

יזהר שי: בפברואר 2009, אחרי התקפת טילים על אשקלון, הוא רץ, כמועמד לראשות הממשלה, נעמד מול מצלמה ואמר בפתוס רב: "אני רוצה להגיד לכם כאן ועכשיו שאנחנו לא נעצור את צה"ל.

יזהר שי: אנחנו נשלים את המלאכה.

יזהר שי: אנחנו נמוטט את שלטון הטרור של חמאס.

יזהר שי: אנחנו נחזיר את הביטחון לתושבי אשקלון" – ואשדוד ושדרות ובאר שבע, ויבנה – "אנחנו נחזיר את הביטחון לתושבי ישראל".

יזהר שי: כך בנימין נתניהו לפני עשר שנים וקצת.

יזהר שי: אדוני היושב-ראש, אחרי יומיים של התקפה ברוטלית נוספת של חמאס – אויב אכזר, ציני וחסר צלם אנוש של מדינת ישראל – אחרי 700 שיגורים לעבר ישראל, אחרי ש-200,000 תלמידים ישבו במקלטים, אחרי ששובשה שגרת יומם של מאות אלפי תושבים, אחרי שספגנו עשרות נפגעים, כאבנו את כאבן הנורא של ארבע משפחות, ששכלו את היקרים להן מכול – אחרי שכל זה הסתיים, ברגע שחמאס החליט שמתאימה לו הפסקת אש והכתיב את התזמון והתנאים שלו לראש ממשלת ישראל, אחרי כל אלה אני מתכבד להודות למר בנימין "אני אמוטט את חמאס" נתניהו על כך שמוטט את שלטון הטרור; על כך שהחזיר את הביטחון לתושבי אשקלון, אשדוד, שדרות ובאר שבע.

יזהר שי: ובכלל, על כך שהחזיר את הביטחון לכל תושבי ישראל.

יזהר שי: אנחנו כאן נודה לו שוב ושוב ושוב אחרי כל סבב שבו חמאס יתחיל ואחרי זה יחליט להפסיק, ובו נתניהו ימוטט את שלטון חמאס וישלים את המלאכה.

יזהר שי: תודה רבה.

יולי יואל אדלשטיין: תודה לחבר הכנסת יזהר שי.

יולי יואל אדלשטיין: חבר הכנסת איתן גינזבורג, בבקשה, אדוני.

יולי יואל אדלשטיין: אחריו – חבר הכנסת בועז טופורובסקי.

איתן גינזבורג: תודה, אדוני היושב-ראש.

איתן גינזבורג: בשתי היממות האחרונות מדינת ישראל הותקפה במאות רקטות ונכנסה לסבב לחימה קשה.

איתן גינזבורג: בפתח הדברים, אני רוצה לשלוח מכאן תנחומים למשפחות ההרוגים והחלמה לפצועים.

איתן גינזבורג: אזרחי ישראל הם אזרחים טובים.

איתן גינזבורג: הם מקשיבים להוראות פיקוד העורף, שהן הוראות מצילות חיים.

איתן גינזבורג: אבל יש כאלה שפשוט לא יכולים לפעול ולהתמגן לפי ההוראות, כי אין להם ממ"ד.

איתן גינזבורג: נכון להיום, לכרבע מהאוכלוסייה בישראל אין מיגון תקני מפני ירי טילים ורקטות, שאנחנו יודעים שיכול להגיע לכל רחבי מדינת ישראל.

איתן גינזבורג: כשני מיליון אזרחים חשופים לפגיעת טילים ונמצאים ללא מיגון.

איתן גינזבורג: בבניינים שנבנו מאז 1992 יש חובה לבנות מרחב מוגן על פי חוק.

איתן גינזבורג: בבניינים שנבנו לפני 1980 יש זכאות להוסיף ממ"ד במסגרת תמ"א 38.

איתן גינזבורג: עיקר הבעיה הוא בבניינים שנבנו בין 1980 ל-1992.

איתן גינזבורג: בפועל מדובר על מאות אלפי יחידות דיור בישראל שהן ללא מרחב דירתי מוגן.

איתן גינזבורג: אני רוצה לפנות מכאן לשר האוצר, שממונה על מינהל התכנון: יש פתרון לסוגיית המיגון.

איתן גינזבורג: צריך להחיל את תמ"א 38 גם על בניינים שנבנו אחרי 1980 כדי לעודד את האזרחים לבנות מרחבים מוגנים ולחזק את הבניינים שלהם.

יולי יואל אדלשטיין: תודה.

איתן גינזבורג: ראינו כיצד ממ"ד הציל את החיים של מירי תמנו וילדיה בבאר שבע, וזה רק עניין של החלטה מתבקשת ופשוטה של הצלת חיים, שמוכרחים לקבל אותה לפני סבב הלחימה הבא.

איתן גינזבורג: תודה רבה, אדוני.

יולי יואל אדלשטיין: תודה, חבר הכנסת גינזבורג.

יולי יואל אדלשטיין: חבר הכנסת בועז טופורובסקי.

בועז טופורובסקי: אדוני היושב-ראש וחברי הכנסת, אני ממשיך את המסורת שבה אקריא בכל שבוע את שמות הרוגי תאונות הדרכים בשבוע החולף, כפי שעשיתי בכנסת התשע-עשרה, וכפי שעשה יושב-ראש הכנסת לשעבר דן תיכון, כי ממשלת ישראל חייבת להילחם בתאונות הדרכים ולשים סוף למוות המיותר הזה.

בועז טופורובסקי: ואלה תאונות הדרכים הקטלניות מערב פסח ועד היום: ערב חג הפסח, 20 באפריל, לפנות בוקר, נהרג רוכב אופנוע בן 24 בתאונה בכביש 431; ב-21 באפריל נהרג רוכב אופנוע בן 50, לאחר שנפצע בראשו, בתאונה שהתרחשה בנתיבי איילון, סמוך למחלף דב הוז; ב-22 באפריל ברוך אייזנברג, זיכרונו לברכה, פעוט בן שלוש, אשר הגיע עם משפחתו לביקור מניו יורק כדי לקיים את טקס החלאקה, נהרג מאוטובוס חולף בביתר עילית; באותו יום נהרג גבר בשנות ה-50 לחייו, לאחר שיצא מרכבו בשל תקלה טכנית, ונדרס על ידי רכב חולף בכביש 1, סמוך ללטרון; ב-23 באפריל נהרג המורה עלי חיג'אזי, בן 23 מירושלים, עקב פגיעה מרכב בכביש 1, לאחר שעצר בשולי הדרך; באותו יום נהרג רוכב אופנוע בן 23 בתאונה שהתרחשה בכביש 431, סמוך לראשון לציון; ב-27 באפריל נהרג הולך רגל בשנות ה-70 לחייו, אשר נפגע מאוטובוס בכביש 866, סמוך לצומת מירון; באותו יום נהרג רוכב אופנוע בשנות ה-60 לחייו מפגיעת אוטובוס בכביש 444, סמוך לאלעד; ב-28 באפריל נהרג לירן בלאו, בן 32, כאשר רכב על אופניו ביפו ואוטובוס פגע בו; לירן הוא בן יחיד להורים מבוגרים, אביו ניצול שואה, והוריו קיבלו אותו במתנה לאחר 15 שנה של ניסיונות להביא ילד לעולם; ביום שבת האחרון, ב-4 במאי, נהרגו שלוש צעירות, האחיות נסים אבו-חדיר בת ה-24 והדיל אבו-חדיר בת ה-28, וחברתן אריג' אבו-עיסא בת ה-25; השלוש נהרגו לאחר שרכב השטח שבו טיילו בגלבוע התהפך.

בועז טופורובסקי: מתי יהיה לזה סוף?

בועז טופורובסקי: תודה.

יולי יואל אדלשטיין: תודה לחבר הכנסת בועז טופורובסקי.

יולי יואל אדלשטיין: אחרון הדוברים יהיה חבר הכנסת יואב קיש.

יולי יואל אדלשטיין: בבקשה, אדוני, אחרון הדוברים בנאומים בני דקה.

יואב קיש: כנסת נכבדה, אני רוצה לשתף אתכם גם בחוויה מהימים האחרונים.

יואב קיש: אתמול הלכתי להלווייתו של משה אגדי, השם ייקום דמו.

יואב קיש: משפחה מדהימה – 14 אחים ואחיות.

יואב קיש: הלוויה בסיטואציה די – לא יודע אם לקרוא לזה הזויה, באשקלון, שמתחילה בכלל בהוראות של מה עושים אם יש סירנה.

יואב קיש: צועדים, ואומרים: לתפוס מקום בין הקברים.

יואב קיש: משה נטמן עם כאב גדול של כל המשפחה, כשברקע שומעים גם את התקיפות בעזה.

יואב קיש: המסר שאני רוצה להעביר פה הוא מאוד ברור.

יואב קיש: יש משפט, בתחבולות תעשה לך מלחמה.

יואב קיש: האירוע מול עזה לא הסתיים.

יואב קיש: האירוע מול עזה בעיצומו.

יואב קיש: אנחנו נחליט על הזמן שבו אנחנו ממשיכם אותו – והמכה צריכה להיות כואבת, והיא תהיה כואבת.

יואב קיש: תודה.

יולי יואל אדלשטיין: תודה לחבר הכנסת יואב קיש.

יולי יואל אדלשטיין: עד כאן נאומים בני דקה.

יולי יואל אדלשטיין: חברי הכנסת, רק הודעה קצרה: בשבוע הבא – תכף גם יונח סדר-היום לפני כולם – בשבוע הבא נתחיל לקיים מה שמכונה נאומי בכורה של חברי כנסת חדשים.

יולי יואל אדלשטיין: הנחיתי את המזכירות לעשות את זה בסדר האל"ף-בי"ת.

יולי יואל אדלשטיין: יהיו פניות לחברי הכנסת.

יולי יואל אדלשטיין: לא חייבים להיענות מייד – מי שלא מעוניין לנאום נאום בכורה, לא חייב; מי שמבקש לדחות – זכותו או זכותה, אבל הפנייה שלנו תהיה לפי סדר האל"ף-בי"ת.

יולי יואל אדלשטיין: יש גם מנהג מאוד נחמד בכנסת שמישהו מן הח"כים הוותיקים – זה לא חייב להיות חבר הסיעה של הנואם – יברך את הח"כ החדש, או את הח"כית החדשה.

יולי יואל אדלשטיין: תפנו לחברי הכנסת – אנחנו כאן לא מתערבים.

יולי יואל אדלשטיין: אם תהיה לנו פנייה של מישהו שמעוניין לברך, אנחנו ודאי ניענה לה.

יולי יואל אדלשטיין: אנחנו נשבץ מספר נאומים בכל ישיבה – לא בבת אחת את כולם.

יולי יואל אדלשטיין: ומיום שני הבא נתחיל לקיים ישיבות סדירות של הכנסת, עם קצת דברים פרוצדורליים, עם ציון ימים מיוחדים, כפי שלפעמים גם החוק מחייב, ועם נאומי בכורה של חברינו החדשים.

יולי יואל אדלשטיין: חברי הכנסת, אני עובר לסעיף הבא: המלצת הוועדה המסדרת לבחירת סגנים זמניים ליושב-ראש הכנסת.

יולי יואל אדלשטיין: ההודעה דורשת אישור בהצבעה של המליאה.

יולי יואל אדלשטיין: חבר הכנסת מיקי זוהר, יושב-ראש הוועדה המסדרת, בבקשה, אדוני.

מכלוף מיקי זוהר: אדוני היושב-ראש, חבריי חברי הכנסת, הוועדה המסדרת ממליצה לכנסת לבחור בחברי הכנסת מאיר כהן וישראל אייכלר כסגנים זמניים ליושב-ראש הכנסת.

מכלוף מיקי זוהר: כהונתם תסתיים עם מינוים של סגנים קבועים ליושב-ראש הכנסת.

מכלוף מיקי זוהר: אבקש כמובן את אישורה של הכנסת, בהצבעה.

יולי יואל אדלשטיין: אדוני יישאר על הדוכן.

יולי יואל אדלשטיין: אני מתאר לעצמי שאתה מצביע בעד.

מכלוף מיקי זוהר: אני מצביע בעד.

מכלוף מיקי זוהר: כן.

יולי יואל אדלשטיין: חברי הכנסת, אני מפעיל את ההצבעה.

יולי יואל אדלשטיין: תוכלו להצביע לבחירת – – –

קריאה: – – – לדעת – – –

מכלוף מיקי זוהר: אייכלר ומאיר כהן.

יולי יואל אדלשטיין: אייכלר ומאיר כהן.

יולי יואל אדלשטיין: הצבעה מס' 2 בעד הצעת הוועדה המסדרת – 58 נגד – אין נמנעים – אין הצעת הוועדה המסדרת לבחור את חברי הכנסת ישראל אייכלר ומאיר כהן לסגנים ליושב-ראש הכנסת נתקבלה.

יולי יואל אדלשטיין: לא להפריע בהצבעה.

יולי יואל אדלשטיין: 59, כולל חבר הכנסת זוהר, בעד, אין מתנגדים או נמנעים.

יולי יואל אדלשטיין: אני מברך את הסגנים הזמניים, וגם את עצמי, על כך שנבחרו לסגנים זמניים.

קריאה: – – –

יולי יואל אדלשטיין: כן, ודאי.

יולי יואל אדלשטיין: גם חברת הכנסת קארין אלהרר התכוונה להצביע בעד, נכון?

יולי יואל אדלשטיין: אז זה כבר מביא אותנו ל-60.

יולי יואל אדלשטיין: חבר הכנסת מיקי זוהר, יושב-ראש הוועדה המסדרת, ימסור גם הודעה בדבר בחירת שתי הוועדות הזמניות לענייני כספים ולענייני חוץ וביטחון.

יולי יואל אדלשטיין: בבקשה, אדוני.

מכלוף מיקי זוהר: הוועדה המסדרת החליטה בישיבתה ביום כ"ה בניסן התשע"ט, 30 באפריל 2019, מתוקף סמכותה לפי סעיף 2א(ה) לחוק הכנסת, התשנ"ד–1994, לבחור שתי ועדות זמניות, לענייני כספים ולענייני חוץ וביטחון, עד לבחירתן של הוועדות הקבועות של הכנסת.

מכלוף מיקי זוהר: בשתי הוועדות יכהנו 17 חברים, לפי ההרכב הבא.

מכלוף מיקי זוהר: בוועדת הכספים הזמנית: מטעם סיעת הליכוד – חבר הכנסת דוד ביטן, חברת הכנסת מאי גולן, חברת הכנסת מיכל שיר וחבר הכנסת שלמה קרעי; מטעם סיעת כחול לבן – חבר הכנסת אבי ניסנקורן, חברת הכנסת אורית פרקש-הכהן, חברת הכנסת אורלי פרומן וחבר הכנסת מיקי לוי; מטעם סיעת ש"ס – חבר הכנסת יעקב מרגי; מסיעת יהדות התורה – חבר הכנסת משה גפני; מסיעת חד"ש-תע"ל, שני חברים – חבר הכנסת אחמד טיבי וחבר הכנסת איימן עודה; מסיעת העבודה, חברה אחת – חברת הכנסת סתיו שפיר; מסיעת ישראל ביתנו – חבר הכנסת עודד פורר; מסיעת איחוד מפלגות הימין – חבר הכנסת בצלאל סמוטריץ; מטעם סיעת כולנו – חבר הכנסת רועי פולקמן, ומטעם סיעת רע"ם-בל"ד – חבר הכנסת מנסור עבאס.

מכלוף מיקי זוהר: בוועדה הזמנית לענייני חוץ וביטחון יכהנו החברים הבאים: מטעם סיעת הליכוד, שישה חברים – חבר הכנסת אבי דיכטר, חבר הכנסת עוזי דיין, חברת הכנסת שרן השכל, חבר הכנסת גדעון סער, חבר הכנסת יואב קיש, חברת הכנסת קטי שטרית; מטעם סיעת כחול לבן, שישה חברים – חבר הכנסת בנימין גנץ, חבר הכנסת יאיר לפיד, חבר הכנסת גבי אשכנזי, חבר הכנסת משה יעלון, חבר הכנסת אלעזר שטרן וחברת הכנסת אורנה ברביבאי; מסיעת ש"ס, חבר אחד – חבר הכנסת יואב בן צור; מסיעת יהדות התורה, חבר אחד – חבר הכנסת ישראל אייכלר; מסיעת העבודה, חבר אחד – חבר הכנסת טל רוסו; מסיעת איחוד מפלגות הימין, חבר אחד – חבר הכנסת מרדכי יוגב; מסיעת מרצ, חבר אחד – הסיעה טרם מסרה את שיבוץ החבר מטעמה, נקווה שתמסרו אותו בהקדם.

מכלוף מיקי זוהר: עוד אביא לידיע

מכלוף מיקי זוהר: ת

מכלוף מיקי זוהר: כם כי הוועדה המסדרת החליטה להמליץ כי בראש הוועדה הזמנית לענייני כספים יעמוד חבר הכנסת משה גפני, ובראש הוועדה הזמנית לענייני חוץ וביטחון יעמוד חבר הכנסת אבי דיכטר.

מכלוף מיקי זוהר: יושבי-ראש ייבחרו בידי הוועדות הזמניות בעצמן בישיבה הראשונה.

מכלוף מיקי זוהר: אני אגיע לדיונים ואמליץ על יושבי-הראש המיועדים.

מכלוף מיקי זוהר: עוד הודעה אחרונה אל המליאה, מטעם סיעת הליכוד.

מכלוף מיקי זוהר: אנו מבקשים להודיע בזאת על חילופי אישים בוועדה המסדרת מטעם סיעת הליכוד: במקום חבר הכנסת יואב קיש יכהן חבר הכנסת פטין מולא.

מכלוף מיקי זוהר: ובהיפוך, גם בוועדת החוץ והביטחון, במקום חבר הכנסת פטין מולא יכהן חבר הכנסת יואב קיש.

מכלוף מיקי זוהר: תודה רבה.

יולי יואל אדלשטיין: תודה לחבר הכנסת מיקי מכלוף זוהר.

יולי יואל אדלשטיין: אין צורך בהצבעה.

יולי יואל אדלשטיין: זאת הודעה למליאה בלבד.

יולי יואל אדלשטיין: שימו לב, רק לידיעה כללית, את יושבי-הראש גם בוועדות הזמניות יבחרו הוועדות עצמן, ועדה מסדרת יכולה רק להמליץ על מי מבקשים להטיל את ראשות הוועדה.

יולי יואל אדלשטיין: חברי הכנסת, תם סדר-היום.

יולי יואל אדלשטיין: הישיבה הבאה תתקיים ביום שני – –

קריאה: לא הצבענו.

יולי יואל אדלשטיין: לא צריך, לא צריך.

יולי יואל אדלשטיין: – – ח' באייר התשע"ט, 13 במאי 2019, בשעה 16:00.

יולי יואל אדלשטיין: ישיבה זו נעולה.